en da en da da da ro da da da sv da da en sv da en sv en sv da da da da es sv sv en sv fr da da en
Lyttkens, Alice - Nordic Women's Literature
Født ind i en socialt indstillet lægefamilie i Malmö og giftede sig i 1918 med den stockholmske advokat Yngve Lyttkens, med hvem hun fik tre børn, hvoraf en søn døde som lille.
Hun debuterede i 1932 med Synkoper og skrev i løbet af 1930’erne en række emancipationsromaner om den moderne kvindes problemer med at kombinere kærlighed og arbejdsliv som f.eks. Flykten från vardagen, 1933, – kommer inte til middagen, 1934, og trilogien om juristen Ann Ranmark, 1935-37. Hendes detaljerede, dagligdags realisme med forkærlighed for positive heltinder gav hende et stort publikum, men et egentligt gennembrud fik hun med de stilsikre historiske romaner om 1700-talsslægten Tollman, hvoraf den første hedder Lyckans tempel, 1943 (da. 1944).
I alt har hun skrevet omkring 50 romaner plus en ambitiøs kvindehistorie i tre dele, udgivet 1972-74. Hendes erindringsværk i syv dele, Leva om sitt liv, 1977-89, omtaler alle de forfattere, kunstnere, forretningsfolk og politikere, der kom i hendes og hendes mands berømte salon, der under 2. Verdenskrig var et mødested for antinazister.
Udvalgt litteratur om forfatteren
Vera Dettman: Alice Lyttkens, 1976
Eva Heggestad: Alice Lyttkens i och om 1930-talet, 2009
Carina Waern: "Emanciperade romaner. Om Alice Lyttkens författarskap" i: Ingrid Holmqvist og Ebba Witt-Brattström (red.): Kvinnornas litteraturhistorie II, 1983
Litteratur om/af forfatteren i libris.kb.se
KVINDELITTERATURHISTORIE PÅ NETTET, 2012.
REDAKTION: KVINFO, KØBENHAVN & KVINNSAM, GÖTEBORG.